010 05 HRVATSKI SABOR
OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2025. GODINU

PRIHODI I PRIMICI
Hrvatski sabor je u 2025. godini ostvario prihode poslovanja u iznosu 34.908.227,40 eura u okviru skupine prihoda 67 Prihodi iz nadležnog proračuna i od HZZO-a temeljem ugovornih obveza, a unutar sljedećih izvora financiranja:
- u okviru izvora financiranja 11 Opći prihodi i primici u iznosu 27.908.697,64 eura
- u okviru izvora financiranja 815 Namjenski primitak – NPOO u iznosu 6.999.529,76 eura. 

U odnosu na isto razdoblje prethodne godine, prihodi poslovanja su za 36,92% veći zbog  primjene Zakona o plaćama u državnoj službi i javnim službama („Narodne novine“, broj 155/2023) i Uredbe o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine”, broj 22/2024, 33/2024 i 108/2025), povećanja osnovice za izračun plaće državnih službenika i namještenika sukladno Dodatku IV. Kolektivnom ugovoru za državne službenike i namještenike („Narodne novine“, broj 4/2025), primjene Odluke o visini osnovice za obračun plaće državnih dužnosnika („Narodne novine“, broj 88/2024), naknade plaće nakon prestanka obnašanja zastupničke dužnosti (tzv. 6+6) za zastupnike koji nisu ušli u 11. saziv Sabora, a iskoristili su pravo na naknadu, povećanja materijalnih rashoda za operativno djelovanje te obnove zgrade Hrvatskoga sabora od posljedica potresa.

RASHODI I IZDACI 
Ukupni rashodi u 2025. godini izvršeni su u iznosu 34.909.606,17 eura što je 94,59% u odnosu na tekući plan za 2025. godinu. U odnosu na isto razdoblje prethodne godine, ukupni rashodi veći su za 37,01%.

Rashodi poslovanja
Rashodi poslovanja u 2025. godini izvršeni su u iznosu 27.693.039,33 eura što je 94,73% u odnosu na tekući plan rashoda poslovanja za 2025. godinu. U odnosu na isto razdoblje prethodne godine, rashodi poslovanja veći su za 17,65%.

Rashodi za zaposlene
Rashodi za zaposlene u 2025. godini izvršeni su u iznosu 22.664.343,18 eura što je 98,86% u odnosu na tekući plan ove skupine rashoda za 2025. godinu. U odnosu na isto razdoblje prethodne godine, rashodi za zaposlene veći su za 17,84%. Spomenuto povećanje posljedica je povećanja koeficijenata državnim službenicima sukladno Zakonu o plaćama u državnoj službi i javnim službama („Narodne novine“, broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine”, broj 22/2024, 33/2024 i 108/2025), povećanja osnovice za izračun plaće državnih službenika i namještenika sukladno Dodatku IV. Kolektivnom ugovoru za državne službenike i namještenike („Narodne novine“, broj 4/2025), primjene Odluke o visini osnovice za obračun plaće državnih dužnosnika („Narodne novine“, broj 88/2024), naknade plaće nakon prestanka obnašanja zastupničke dužnosti (tzv. 6+6) za zastupnike koji nisu ušli u 11. saziv Sabora, a iskoristili su pravo na naknadu.

Materijalni rashodi
Materijalni rashodi u 2025. godini izvršeni su u iznosu 4.833.308,93 eura što je 79,30% u odnosu na tekući plan ove skupine rashoda za 2025. godinu. U odnosu na isto razdoblje prethodne godine, materijalni rashodi povećani su za 17,25%. 
U 2025. godini sredstva su izvršena za: službena putovanja u zemlji i inozemstvu, naknade za prijevoz na posao i s posla djelatnika Hrvatskoga sabora, naknade za odvojeni život zastupnika Hrvatskoga sabora, stručne seminare, pretplate na stručnu literaturu, energente, nabavu uredskih potrepština, materijala za održavanje objekta i opreme, sitnog inventara i službene radne odjeće, telekomunikacijske usluge, održavanje objekta i opreme na tri lokacije (Demetrova 15, Ilica 256b, Cankarova 1), tiskovine, usluge praćenja medija, oglase / javne pozive, komunalne usluge, najam opreme, prijevoznih sredstava i službenih stanova za zastupnike Hrvatskoga sabora, podmirenje jednogodišnjih licenci, zdravstvene i sistematske preglede, usluge prijevoda, student servisa i vanjskih suradnika na ugovor o djelu i autorski honorar, održavanje aplikativnih rješenja, FINA naknade za e-račun, FINA certifikate, tisak posjetnica, usluge čišćenja, putne troškove i naknade za rad vanjskih članova saborskih odbora i povjerenstava uključujući i zastupnički paušal, smještaj stranih delegacija, premije osiguranja, reprezentaciju, protokolarne poklone, članarine, RTV pristojbe, vijence i izvanredne aranžmane.

Također, za potrebe obnove sredstva su izvršena i za usluge voditelja projekta građenja cjelovite obnove zgrade Hrvatskoga sabora i usluge financijskog i administrativnog upravljanja provedbom Ugovora o dodjeli bespovratnih financijskih sredstava vezanih uz obnovu od posljedica potresa zgrade Hrvatskoga sabora.

Financijski rashodi
Financijski rashodi u 2025. godini izvršeni su u iznosu 2.108,24 eura, a isti se odnose na vođenje računa sekundirane djelatnice u Bruxellesu, zatezne kamate za službene kartice i režijske troškove te zatezne kamate po jednoj sudskoj presudi.
Pomoći dane u inozemstvo i unutar općeg proračuna
Pomoći dane u inozemstvo i unutar općeg proračuna u 2025. godini izvršene su u iznosu 74.325,04 eura što je 100,00% u odnosu na tekući plan ove skupine rashoda za 2025. godinu. Sredstva su izvršena za isplatu pomoći za održavanje zgrade Narodnog sveučilišta Otočac i isplatu pomoći Javnoj ustanovi Spomen područja Jasenovac radi obilježavanja sjećanja na žrtve logora Jasenovac.

Naknade građanima i kućanstvima na temelju osiguranja i druge naknade
Naknade građanima i kućanstvima na temelju osiguranja i druge naknade u 2025. godini izvršene su u iznosu 8.708,75 eura što je 87,09% u odnosu na tekući plan ove skupine rashoda za 2025. godinu. Sredstva su izvršena za podmirenje troškova školarina za četiri djelatnika Hrvatskoga sabora.

Rashodi za donacije, kazne, naknade šteta i kapitalne pomoći 
Rashodi za donacije, kazne, naknade šteta i kapitalne pomoći u 2025. godini izvršeni su u iznosu 110.245,19 eura što je 87,62% u odnosu na tekući plan ove skupine rashoda za 2025. godinu. Sredstva su izvršena za pokroviteljstvo nad središnjom komemoracijom žrtvama bleiburške tragedije i žrtvama hrvatskog križnog puta, za sufinanciranje aktivnosti vezanih uz obilježavanje antifašističke borbe u Republici Hrvatskoj te za naknadu štete po jednoj sudskoj presudi.

Rashodi za nabavu nefinancijske imovine
Rashodi za nabavu nefinancijske imovine u 2025. godini izvršeni su u iznosu 7.216.566,84 eura što je 94,04% u odnosu na tekući plan ovih rashoda za 2025. godinu. U odnosu na isto razdoblje prethodne godine, navedeni rashodi veći su za 5.276.562,99 eura zbog obnove zgrade Hrvatskoga sabora od posljedica potresa.

Rashodi za nabavu proizvedene dugotrajne imovine
Rashodi za nabavu proizvedene dugotrajne imovine u 2025. godini izvršeni su u iznosu 286.274,58 eura što je 72,66% u odnosu na tekući plan ove skupine rashoda za 2025. godinu. Sredstva su izvršena za prilagodbu nove lokacije Hrvatskoga sabora u HVU dr. Franjo Tuđman za redovno funkcioniranje, nabavu mikrofona, uredskih stolica, mobilnih uređaja, knjiga za saborsku knjižnicu te računalne i ostale opreme, kao i za ulaganja u postojeća i nova aplikativna rješenja.
Rashodi za dodatna ulaganja na nefinancijskoj imovini
Rashodi za dodatna ulaganja na nefinancijskoj imovini u 2025. godini izvršeni su u iznosu 6.930.292,26 eura što je 95,46% u odnosu na tekući plan ove skupine rashoda za 2025. godinu, a isti se odnose na privremene situacije radova cjelovite obnove zgrade Hrvatskoga sabora od posljedica potresa, usluge nadzora nad izvođenjem radova konstrukcijske i cjelovite obnove zgrade Hrvatskoga sabora te usluge projektantskog nadzora izvedbenog projekta obnove i rekonstrukcije zgrade Hrvatskoga sabora.

Obrazloženje prijenosa sredstava iz prethodne godine i prijenosa sredstava u sljedeću godinu

	SVRHA
	IZNOS

	 
	 

	 - prenesena sredstva iz 2024. godine u 2025. godinu
	 

	sredstva temeljem Zakona o pravu na pristup informacijama
	189.26

	TAIEX
	738.85

	najam poslovnog prostora za zdravstvene usluge 
	31,059.26

	twinning projekt „Osnaživanje i daljnja podrška parlamentima Bosne i Hercegovine u poslovnima EU integracija - BA 16 IPA JH 01 18"
	17,296.83

	ugovor sa Hrvatskim telekomom u vezi korištenja tavanskog prostora za telekomunikacijsku infrastrukturu
	47,858.81

	 
	 

	UKUPNO
	97,143.01

	 
	 

	 - ostvareni prihod u 2025. godini
	 

	 
	 

	 
	 

	UKUPNO
	0.00

	 
	 

	 - izvršenje 2025. godine
	 

	twinning projekt „Osnaživanje i daljnja podrška parlamentima Bosne i Hercegovine u poslovnima EU integracija - BA 16 IPA JH 01 18"
	1,378.77

	 
	 

	UKUPNO
	1,378.77

	 
	 

	 - sredstva za prijenos u 2026. godinu
	 

	sredstva temeljem Zakona o pravu na pristup informacijama
	189.26

	TAIEX
	738.85

	najam poslovnog prostora za zdravstvene usluge 
	31,059.26

	twinning projekt „Osnaživanje i daljnja podrška parlamentima Bosne i Hercegovine u poslovnima EU integracija - BA 16 IPA JH 01 18"
	15,918.06

	ugovor sa Hrvatskim telekomom u vezi korištenja tavanskog prostora za telekomunikacijsku infrastrukturu
	47,858.81

	 
	 

	UKUPNO
	95,764.24





